
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 24 
                                                             din 28 ianuarie 2021
privind modificarea unor contracte de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 101/05.01.2021 şi la Consiliul Local Sighișoara cu nr. 1.698/22.01.2021, de referatul de aprobare, înregistrat cu nr. 104/05.01.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea formulată de doamna Andrei - Șandru Floarea - Ana, înregistrată la Municipiul Sighișoara cu nr. 26.962/09.11.2020, cu referire la modificarea contractului de închiriere nr. 437/2008, cu modificările și completările ulterioare, având ca obiect terenul în suprafață de 32 mp., situat în Municipiul Sighișoara, str. Octavian Goga, nr. 9, înscris în C.F. nr. 878 cu nr. top. 1882/2, 1882/2/II, cu destinația de teren curte, aferent locuinței – apartamentul nr. II, în sensul suplimentării suprafeței terenului închiriat, cuprinzând atât terenul ocupat de construcții, cât și terenul liber de construcții;

Ținând cont de Memoriul Tehnic și Planul de Amplasament și Delimitare, întocmite de către persoana fizică autorizată să execute lucrări de cadastru, geodezie și cartografie, domnul Stanciu Mihai - Ioan;

Luând în considerare Informarea cu nr. 30.211/XI/2/16.12.2020 privind imobilele situate în str. Octavian Goga nr. 9 - 10, întocmită de către Biroul Public Cadastru și Agricultură;

Având în vedere că se impune astfel și modificarea contractului de închiriere nr. 238/2017, cu modificările și completările ulterioare, încheiat între Municipiul Sighișoara și domnul Șerbu Gabriel și soția acestuia, doamna Șerbu Rodica, având ca obiect terenul în suprafață de 65 mp., cu destinația de teren curte, înscris în C.F. nr. 50372 Sighișoara (C.F. vechi nr. 1279), cu nr. top. 1882/1/1, aferent construcției – apartamentul nr. II, situat în Municipiul Sighișoara, str. Octavian Goga, nr. 10, în sensul suplimentării suprafeței terenului închiriat, cuprinzând atât terenul ocupat de construcții, cât și terenul liber de construcții;

Având în vedere că, prin modificarea contractelor de închiriere menționate mai sus, nu sunt afectate planurile de sistematizare şi că terenurile închiriate nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că prin modificarea contractelor de închiriere se aduc venituri suplimentare la bugetul local;
Având în vedere Raportul de specialitate al Direcției Administrarea Patrimoniului, înregistrat cu nr. 103/05.01.2021, prin care se propune modificarea unor contracte de închiriere;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
Art. 1. (1) Se aprobă modificarea contractului de închiriere nr. 437/2008, așa cum a fost modificat și completat prin actele adiționale nr. 1/2014 și nr. 2/2018, încheiat cu doamna Andrei - Șandru Floarea - Ana, având ca obiect terenul în suprafață de 32 mp., situat în Municipiul Sighișoara, str. Octavian Goga, nr. 9, înscris în C.F. nr. 53527 Sighișoara (nr. C.F. vechi 878) cu nr. top. 1882/2, cu categoria de folosință curți - construcții, aferent locuinței – apartamentul nr. II, în sensul suplimentării suprafeței de teren, conform Planului de Amplasament și Delimitare, la suprafața de 254 mp.

(2) Începând cu data de 01.02.2021, chiria va fi de 254 lei/an, respectiv de 1 leu/mp./an, stabilită conform art. 5, alin. (1) din anexa 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara, la Hotărârea Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021 şi se va indexa cu indicele de inflaţie anual.

(3) Modificarea contractului de închiriere se va face prin act adițional.

(4) Restul clauzelor contractuale din contractul de închiriere nr. 437/2008, așa cum a fost modificat și completat prin actele adiționale nr. 1/2014 și nr. 2/2018, își mențin valabilitatea între Municipiul Sighișoara și doamna Andrei - Șandru Floarea - Ana.

Art. 2. (1) Se aprobă modificarea contractului de închiriere nr. 238/2017, așa cum a fost modificat și completat prin actul adițional nr. 1/2019, între Municipiul Sighișoara și domnul Șerbu Gabriel și soția acestuia, doamna Șerbu Rodica, având ca obiect terenul în suprafață de 65 mp., cu destinația de teren curte, înscris în C.F. nr. 50372 Sighișoara (C.F. vechi nr. 1279), cu nr. top. 1882/1/1, cu categoria de folosință curți - construcții, aferent locuinței – apartamentul nr. I și II, în sensul suplimentării suprafeței de teren, conform Planului de Amplasament și Delimitare, la suprafața de 298 mp.

(2) Începând cu data de 01.02.2021, chiria va fi de 298 lei/an, respectiv de 1 leu/mp./an, stabilită conform art. 5, alin. (1) din anexa 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara, la Hotărârea Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021 şi se va indexa cu indicele de inflaţie anual.

(3) Modificarea contractului de închiriere se va face prin act adițional.

(4) Restul clauzelor contractuale din contractul de închiriere nr. 238/2017, așa cum a fost modificat și completat prin actul adițional nr. 1/2019, își mențin valabilitatea între Municipiul Sighișoara și domnul Șerbu Gabriel și soția acestuia, doamna Șerbu Rodica.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

                 Gall Ernő                                                                       
                                                Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  2 ex. Direcţia Administrarea Patrimoniului;

  1 ex. Biroul Public Cadastru și Agricultură;
  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;

  1 ex. Biroul Juridic;

  1 ex. doamna Andrei - Șandru Floarea - Ana;
  1 ex. domnul Șerbu Gabriel și soția, doamna Șerbu Rodica.

15 ex.

B.A. 

